1.  ปัจจัยเสี่ยง

1.  จากการที่ประเทศไทยเป็นศูนย์รวมการผลิตและส่งออกอาหารที่สำคัญ
    และเป็นที่ยอมรับจากนานาประเทศทั่วโลก
    แต่ในปัจจุบันอุตสาหกรรมอาหารมีการแข่งขันทางการค้าที่สูงขึ้นอย่างต่อเนื่อง
    คู่แข่งในตลาดโลกก็เพิ่มขึ้น
    ทำให้ได้รับเผชิญกับผลกระทบจากการดำเนินมาตรการทางการค้าจากประเทศคู่ค้าในรูปแบบต่างๆ
    มีทั้งมาตรการกีดกันทางการค้าด้านภาษี เช่น
    มาตรการเก็บภาษีตอบโต้การทุ่มตลาดสินค้ากุ้งจากประเทศไทยของประเทศสหรัฐอเมริกา
    หรือมาตรการกีดกันการค้าในด้านที่มิใช่ภาษี (Non Tariff Barrier) เช่น
    มาตรการเกี่ยวกับมาตรฐานความปลอดภัยทางด้านอาหาร เป็นต้น นอกจากนี้
    ยังมีการแข่งขันด้านราคาโดยการตัดราคา และการขยายตัวของประเทศผู้ส่งออกรายอื่นอีก

แนวทางการดำเนินการเพื่อลดปัจจัยเสี่ยง -
บริษัทได้มีติดตามพร้อมทั้งศึกษาผลกระทบที่อาจเกิดขึ้นกับบริษัทเพื่อที่จะเตรียมการป้องกันหรือแก้ไขได้ทันท่วงที
รวมทั้งยังเน้นนโยบายการผลิตสินค้าให้ได้มาตรฐานและมีคุณภาพ
ประกอบกับมีการตรวจสอบทุกขั้นตอน จนได้รับการรับรองมาตรฐานคุณภาพระดับโลก นอกจากนี้
ยังให้ความรู้ความเข้าใจแก่พนักงานถึงความปลอดภัยในการปฏิบัติงานในโรงงาน (Plant
Security) และความปลอดภัยของอาหาร (Food Safety)
การคัดเลือกซื้อวัตถุดิบให้สอดคล้องกับการรณรงค์ต่างๆ
ตลอดจนพยายามขยายฐานการตลาดให้ครอบคลุมไปทั่วโลก เพื่อกระจายความเสี่ยงดังกล่าว
พร้อมทั้งเพิ่มผลิตภัณฑ์ให้มีรูปแบบที่หลากหลายยิ่งขึ้น เพื่อรองรับความต้องการของลูกค้าได้อย่างทั่วถึง
นอกจากนี้ ด้วยความหลากหลายในฐานการผลิตที่ปัจจุบันบริษัทมีทั้งสิ้น 4 แห่ง ได้แก่ ประเทศไทย
อินโดนีเซีย เวียตนาม และอเมริกันซามัวร์ โดยมีประเทศไทยเป็นฐานการผลิตหลัก
ทำให้บริษัทสามารถกระจายความเสี่ยงจากฐานการผลิตในเรื่องของสิทธิประโยชน์ต่างๆ
ทางด้านการค้า เช่น กฎแหล่งกำเนิดสินค้า (Rule of Origin) เป็นต้น

2.  เนื่องจากเป็นอุตสาหกรรมที่ต้องสั่งซื้อวัตถุดิบจากต่างประเทศเป็นส่วนใหญ่
    ซึ่งราคาอาจมีการเปลี่ยนแปลงขึ้น-ลงตลอดเวลา ตามภาวะตลาดโลก
    หรือแม้แต่วัตถุดิบที่ซื้อภายในประเทศ ก็อาจมีปัจจัยต่างๆ ที่ทำให้ราคาเปลี่ยนแปลงได้ เช่น
    โรคระบาด ภัยธรรมชาติ เป็นต้น

การเปลี่ยนแปลงราคาของวัตถุดิบ ปี 2550 ปี 2549 ปี 2548 ปี 2547 ปี 2546

ราคาเฉลี่ยปลาทูน่า (เหรียญสหรัฐต่อตัน) 1,278 910 871 883 696

ราคาเฉลี่ยกุ้งกุลาดำขนาด 50 ตัว/ก.ก. (บาทต่อกิโลกรัม) 122 164 182 187 196

แนวทางการดำเนินการเพื่อลดปัจจัยเสี่ยง -
ผู้บริหารของบริษัทมีประสบการณ์ทางด้านอาหารทะเลมานาน และมีความสัมพันธ์ที่ดีกับ Supplier
หลายราย รวมทั้งมีห้องเย็นขนาดใหญ่สามารถบรรจุวัตถุดิบได้ถึง 31,200 ตัน
จึงสามารถสั่งซื้อและเก็บวัตถุดิบได้ในจำนวนมาก
และพยายามรักษาระดับการหมุนเวียนสินค้าคงคลังในอัตราที่พอเหมาะไม่สูงหรือต่ำเกินไป
ทำให้บริษัทไม่มีปัญหาด้านวัตถุดิบขาดแคลน อีกทั้ง บริษัทได้มีการขายสินค้าล่วงหน้า 30-45 วัน
ในขณะเดียวกันก็จะซื้อวัตถุดิบล่วงหน้า 30-45 วัน เช่นกัน ดังนั้น จึงจะสามารถรู้ราคาล่วงหน้า
และสามารถกำหนดราคาขายได้อย่างเหมาะสม
สำหรับวัตถุดิบภายในประเทศก็จะทำการซื้อโดยตรงกับเกษตรกรในหลายๆ พื้นที่
เพื่อให้ครอบคลุมพื้นที่ในประเทศ จึงมั่นใจว่าจะมีจำนวนวัตถุดิบเพียงพอต่อการผลิต

นอกจากนี้ บริษัทยังได้ใช้นโยบายการกำหนดราคาขาย โดยใช้กำไรขั้นต้นบวกต้นทุนสินค้า (Cost
plus) ทำให้สามารถปรับราคาขายสินค้าเพิ่มขึ้นได้ สำหรับกรณีที่วัตถุดิบมีราคาสูงขึ้น

3.  ความเสี่ยงทางด้านการบริหารการเงิน โดยแบ่งออกเป็นดังนี้

-   ความเสี่ยงด้านสินเชื่อต่างๆ –
    บริษัทและบริษัทย่อยได้มีการกำหนดนโยบายและวิธีการในการควบคุมสินเชื่อที่เหมาะสม เช่น
    มีการติดตามและวิเคราะห์ลูกหนี้รายบุคคล เป็นต้น

-   ความเสี่ยงจากอัตราดอกเบี้ย – จากสถานการณ์ปัจจุบัน
    ที่อัตราดอกเบี้ยมีการปรับขึ้นลงอย่างรวดเร็ว
    บริษัทและบริษัทย่อยได้ติดตามสถานการณ์อย่างใกล้ชิด
    และพยายามควบคุมให้สินทรัพย์และหนี้สินทางการเงินมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
    เพื่อลดความเสี่ยงจากอัตราดอกเบี้ย

-   อัตราความเสี่ยงจากอัตราแลกเปลี่ยน - อันเกิดจากอัตราแลกเปลี่ยนผันผวน
    เนื่องจากการซื้อหรือขายสินค้า และการกู้ยืมหรือให้กู้ยืมเงินเป็นเงินสกุลตราต่างประเทศ
    บริษัทและบริษัทย่อยสามารถลดความเสี่ยงจากอัตราแลกเปลี่ยนเงินตราผันผวนลงไปได้ประมาณ
    70 – 80% โดยการที่บริษัทจำหน่ายสินค้าไปต่างประเทศจำนวนมากกว่า 90%
    ของยอดขายทั้งหมด
    ทำให้บริษัทมีรายได้เป็นเงินตราต่างประเทศมาชำระค่าวัตถุดิบหรือค่าใช้จ่ายอื่นๆ
    ที่สั่งซื้อมาจากต่างประเทศ ซึ่งเป็นหลักการบริหารอัตราแลกเปลี่ยนแบบ Natural Hedge
    นอกจากนี้ บริษัทยังใช้เครื่องมือทางการเงินอื่น เช่น
    การทำสัญญาซื้อขายเงินตราต่างประเทศล่วงหน้า (Forward Contract)
    เพื่อใช้เป็นเครื่องมือในการบริหารความเสี่ยง
    ประกอบกับการขายส่วนใหญ่ของบริษัทจะเป็นการขายโดยมีเลตเตอร์ออฟเครดิต นอกจากนี้
    บริษัทไม่มีการกู้ยืมเงินจากต่างประเทศ จึงไม่มีปัญหาเกี่ยวกับอัตราแลกเปลี่ยนของเงินกู้

  จากที่ผ่านมา กลุ่มบริษัทมีผลกำไร (ขาดทุน) จากอัตราแลกเปลี่ยน ดังนี้

  ปี 2550 ปี 2549 ปี 2548 ปี 2547 ปี 2546

  ผลกำไร (ขาดทุน) จากอัตราแลกเปลี่ยน (ล้านบาท) 184 87 25 (37) 232

4.  บริษัทมีการขยายการลงทุนในหลายธุรกิจซึ่งแตกต่างกันไป
    จึงมีความเสี่ยงในการบริหารงานและการจัดการเพื่อให้บริษัทย่อยมีการดำเนินงานที่ดี
    ซึ่งจะทำให้บริษัทได้รับผลตอบแทนที่ดีจากการลงทุนนั้นๆ ตามมา

แนวทางการดำเนินการเพื่อลดปัจจัยเสี่ยง -
บริษัทให้ความสำคัญกับการบริหารและการจัดการบริษัทย่อย
โดยการกำหนดนโยบายการดำเนินงานให้เป็นไปในทางเดียวกัน
และยังเลือกลงทุนในบริษัทที่มีผู้บริหารเป็นผู้ถือหุ้นด้วย
เพื่อก่อให้เกิดความมั่นใจว่าจะดูแลและบริหารงานให้มีผลการดำเนินงานที่ดี
ในขณะเดียวกันบริษัทก็ดูแลติดตามการดำเนินงานอย่างใกล้ชิด ทั้งในส่วนของแผนงานประจำปี
การขยายงาน หรือการลงทุนเพิ่ม อีกทั้งยังจัดตั้งฝ่ายตรวจสอบภายใน
เพื่อเข้าตรวจสอบบริษัทและบริษัทย่อยให้ดำเนินงานอย่างมีประสิทธิภาพ และโปร่งใส